Петя Дубарова
Къщичката

chitanka.info

Къщичко красива, грейнала си в радост,

ти си вечно жива, вечно тънеш в младост.

Бисерни клепачи весело повдигаш,

леко, закачливо със прозорче мигаш.

Твоето коминче бодро ни намига,

плюшена завеска сякаш бавно вдига.

Къщичко красива, приказка омайна,

сякаш си прикрила самодивска тайна.

1973 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.